Үкімет: Жанжалға байланысты Қырғызстанға кеткендер оралып жатыр
"Үкімет: Жанжалға байланысты Қырғызстанға кеткендер оралып жатыр" | "https://abai.kz/post/105328"
TITLE: Үкімет: Жанжалға байланысты Қырғызстанға кеткендер оралып жатыр
URL: https://abai.kz/post/105328
META: "Үкімет: Жанжалға байланысты Қырғызстанға кеткендер оралып жатыр" | "https://abai.kz/post/105328"
DATE: 10.02.2020
AUTHOR(s): Abai.kz
TOTAL WORDS: 141
TEXT: Қордайдағы жанжалдан кейін Қырғызстанға қашқан Қазақстан азаматтары елге қайтып жатыр деп хабарлады үкіметтің баспасөз қызметі 9 ақпанда. Бірақ үкімет қандай да бір статистика келтірмеді. Премьер-министрдің сайты балаларын жетектеп кеден бекетінен өтіп жатқан отбасылардың суретін жариялады. Ондағы дерекке сәйкес, Ауқатты пунктінде Қазақстан жаққа өту үшін адамдар кезекке тұрған. Олардың басым бөлігі - әйелдер мен балалар. Премьер-министрдің орынбасары Бердібек Сапарбаев өткізу пунктінде тұрғандарды "арандатуға ермеуге" шақырып, қираған үйлердің қалпына келетінін, отбасыларға көмек берілетінін айтқан. "Қазір біздің мамандар жұмыс істеп жатыр, зардап көлемін есептеп жатыр. Қырғызстандағы туыстарының үйлерінде тұрып жатқан жақындарыңызға жеткізіңіздер - үйлеріне қайтсын" деді ол. Сапарбаевтың айтуынша, қазір ауданда жағдай тұрақтанған. Түн тыныш өткен. Сайттың жазуынша, Қазақстанға оралып жатқан азаматтарды бекетте жеңілдетілген тәртіпте өткізіп жатыр. Қырғызстанның шекара қызметі дерегіне сүйенген Азаттықтың Қырғыз қызметі Қазақстаннан келушілер саны азайғанын хабарлады. 9 ақпан таңертеңгі сағат 10.00-дегі жағдай бойынша, Қырғызстаннан мыңнан астам адам Қазақстанға өткен. Abai.kz
